Р Е П У Б Л И К А С Р Б И Ј А

НАРОДНА СКУПШТИНА

01 Број 06-2/34-24

23. април 2024. године

Б е о г р а д

**З А П И С Н И К**

**ПРВЕ СЕДНИЦЕ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2024. ГОДИНИ,**

**ОДРЖАНЕ 22. И 23. АПРИЛА 2024. ГОДИНЕ**

Седница је почела у 11 часова и 10 минута интонирањем Химне Републике Србије.

Седници је председавала Ана Брнабић, председник Народне скупштине.

Председник је, на основу службене евиденције о присутности народних посланика, констатовала да седници присуствују 134 народна посланика, а применом електронског система за гласање утврђено је да је у сали присутно 220 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Председник је обавестила да су спречени да седници присуствују народни посланици Синиша Љепојевић и Драган Станојевић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Владимир Ђукановић, Јелена Жарић Ковачевић, Ана Ивановић, Шаип Камбери, Елвира Ковач, др Богдана Кољевић Грифит, Селма Кучевић, Душан Марић, Ана Миљанић и Марина Рагуш.

Председник је, сагласно члану 86. став 2. и члану 87. став 2. Пословника Народне скупштине, обавестила да је седница сазвана у року краћем од рока утврђеног у члану 86. став 1. Пословника Народне скупштине и, изузетно за понедељак, дакле мимо дана утврђених у члану 87. став 1. Пословника Народне скупштине, због потребе да Народна скупштина што пре размотри Предлог закона из предложеног дневног реда.

Затим је Народна скупштина прешла на утврђивање дневног реда седнице.

Изјашњавајући се о предлозима за стављање на дневни ред аката по хитном поступку, Народна скупштина је прихватила: предлог Посланичке групеАЛЕКСАНДАР ВУЧИЋ – Србија не сме да стане да се, **по хитном поступку**, стави на дневни редПредлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Народној скупштини 28. марта 2024. године (од 221 присутног народног посланика, 146 је гласало за, шест против, а 69 није гласало), предлог Посланичке групе Драган Марковић Палма – Јединствена Србија да се, **по хитном поступку**, стави на дневни ред Предлог одлуке о измени Одлуке о избору чланова и заменика чланова одбора Народне скупштине Републике Србије, који је поднела Народној скупштини 3. априла 2024. године (од 220 присутних народних посланика, 141 је гласао за, два против, а 77 није гласало) и предлог 184 народна посланика да се, по хитном поступку, стави на дневни ред Предлог закона о изменама и допуни Закона о локалним изборима, који су поднели Народној скупштини 20. априла 2024. године (од 222 присутна народна посланика, 167 је гласало за, 13 против, а 42 нису гласала).

Изјашњавајући се о предлозима за стављање на дневни ред аката по хитном поступку, Народна скупштина није прихватила предлог Одбора за уставна питања и законодавство да се, **по хитном поступку**, стави на дневни ред **П**редлог аутентичног тумачења одредбе члана 2. Закона о потврђивању Оквирног протокола о финансијској и техничкој сарадњи између Владе Републике Србије и Владе Краљевине Шпаније у области инфраструктурних пројеката („Службени гласник РС – Међународни уговори“, број 6/22), који је поднео Народној скупштини 8. априла 2024. године (од 221 присутног народног посланика, 64 су гласала за, 13 против, један се уздржао, а 143 нису гласала).

Народна скупштина је, већином гласова (од 222 присутна народна посланика, 163 су гласала за, један против, а 58 није гласало), прихватила предлог народног посланика Миленка Јованова да се претрес у појединостима о Предлогу закона из тачке 1. предложеног дневног реда, обави одмах по завршетку начелног претреса тог Предлога закона.

Народна скупштина је, већином гласова (од 222 присутна народна посланика, 153 су гласала за, 26 против, један се уздржао, а 42 нису гласала), утврдила дневни ред Прве седнице Првог редовног заседања Народне скупштине Републике Србије у 2024. години, у целини.

\*

Писаним путем, на основу члана 159. став 1. Пословника Народне скупштине, повучени су из процедуре Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Посланичка група АЛЕКСАНДАР ВУЧИЋ – Србија не сме да стане и Предлог одлуке о измени Одлуке о избору чланова и заменика чланова одбора Народне скупштине, који је поднела Посланичка група Драган Марковић Палма – Јединствена Србија.

\*

**Тако утврђени дневни ред је следећи:**

1. **Предлог закона о изменама и допуни Закона о локалним изборима**, који су поднела 184 народна посланика у Народној скупштини Републике Србије (број 011-1054/24 од 20. априла 2024. године)

Затим је Народна скупштина прешла на начелни претрес о **1. тачки дневног реда  –  ПРЕДЛОГУ  ЗАКОНА О ИЗМЕНАМА И ДОПУНИ ЗАКОНА О ЛОКАЛНИМ ИЗБОРИМА.**

Председник Народне скупштине је, сагласно члану 157. став 1. Пословника, отворила начелни претрес о Предлогу закона.

Народни посланик Миленко Јованов, представник предлагача образложио је Предлог закона.

У начелном претресу о Предлогу закона учествовали су народни посланици: Александар Јовановић, председник Посланичке групе Еколошки устанак (на повреду члана 100. Пословника указао је народни посланик Радомир Лазовић, после чега је на излагање народног посланика Александра Јовановића реплицирао народни посланик др Владимир Орлић), Миленко Јованов, представник предлагача, Срђан Миливојевић, представник Посланичке групе Демократска странка - ДС, Миленко Јованов, представник предлагача, мр Здравко Понош, председник Посланичке групе СРБИЈА ЦЕНТАР – СРЦЕ, Миленко Јованов, представник предлагача (коме је реплицирао народни посланик мр Здравко Понош, а затим се за реч јавио представник предлагача), Радомир Лазовић, председник Посланичке групе ЗЕЛЕНО - ЛЕВИ ФРОНТ – НЕ ДАВИМО БЕОГРАД, Миленко Јованов, представник предлагача (коме је реплицирао народни посланик Радомир Лазовић, а затим се за реч јавио представник предлагача), Јелена Павловић, заменик председника Посланичке групе МИ СНАГА НАРОДА ПРОФ. ДР БРАНИМИР НЕСТОРОВИЋ, Миленко Јованов, представник предлагача, др Милош Јовановић, председник Посланичке групе НОВИ ДСС - ПОКС (НАДА), Миленко Јованов, представник предлагача (на повреду члана 107. Пословника указао је народни посланик Борко Стефановић, након чега је на излагање представника предлагача реплицирао народни посланик др Милош Јовановић, а затим се за реч јавио представник предлагача, после чега је на повреду члана 106. Пословника указао народни посланик др Петар Петковић, а на излагање представника предлагача реплицирао је народни посланик Зоран Сандић), Драган Ђилас, представник Посланичке групе Странка слободе и правде и Миленко Јованов, представник предлагача (после чијег излагања је председник, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова, након чега су на излагање представника предлагача реплицирали народни посланици Драган Ђилас и Радомир Лазовић, а затим се за реч јавио представник предлагача, после чијег излагања је председник одредила паузу од једног часа).

После паузе, седница је настављена у 15 часова и 15 минута.

У наставку начелног претреса учествовали су народни посланици Мирослав Алексић, председник Посланичке групе Народни покрет Србије – Ново лице Србије, Миленко Јованов, представник предлагача (на повреде чл. 100. и 107. Пословника указао је народни посланик Радомир Лазовић, после чега су уследиле узајамне реплике народних посланика Миленка Јованова, представника предлагача и Мирослава Алексића) и Бранко Павловић, председник Посланичке групе Ми - глас из народа.

\*

\* \*

Народна скупштина је, сагласно чл. 132. и 133. Закона о избору народних посланика, на предлог Одбора за административно-буџетска и мандатно-имунитетска питања, констатовала да је престао мандат, пре истека времена на које су изабрани, народним посланицима: Марији Војиновић, Славици Шкрбић, Николи Селаковићу, Милошу Вучевићу, Предрагу Бандићу и Настасји Баковић, даном подношења оставке.

Сагласно Закону о избору народних посланика, извршиће се попуњавање упражњених посланичких места у Народној скупштини.

\* \*

\*

У наставку начелног претреса учествовали су народни посланици: Ахмедин Шкријељ, Јелена Павловић, Данијела Несторовић (којој је реплицирао Миленко Јованов, представник предлагача), Стефан Јањић (коме је реплицирао Миленко Јованов, представник предлагача), Добрица Веселиновић (коме је реплицирао представник предлагача Миленко Јованов, затим су на повреде Пословника указали народни посланици Радомир Лазовић - на повреду члана 100. Пословника, др Зоран Лутовац - на повреду члана 27. Пословника и Радослав Милојичић - на повреду члана 109. Пословника), Владимир Ђорђевић (коме је реплицирао народни посланик Миленко Јованов, представник предлагача, после чега је на излагање представника предлагача реплицирао народни посланик Војислав Михаиловић, коме је реплицирао представник предлагача), Борислав Новаковић (коме је реплицирао представник предлагача), Мариника Тепић (којој је реплицирао народни посланик Миленко Јованов, представник предлагача, после чега је на повреду члана 107. Пословника указао народни посланик Срђан Миливојевић), Александар Јовановић, Александар Павић, Марина Мијатовић, проф. др Слободан Цвејић, Ђорђе Станковић (на повреду члана 100. Пословника указао је народни посланик Радомир Лазовић), Миленко Јованов, представник предлагача, Слађана Милетић, Борко Стефановић, Миленко Јованов, представник предлагача (коме је реплицирао народни посланик Борко Стефановић, а затим се за реч јавио представник предлагача), доц. др Растислав Динић, Борислав Антонијевић, Милош Парандиловић (на повреде чл. 107. и 104. Пословника указао је народни посланик проф. др Милољуб Албијанић, затим су на излагање народног посланика Милоша Парандиловића реплицирали народни посланици Радослав Милојичић, Горан Ракић и др Владимир Орлић, после чега су уследиле узајамне реплике народних посланика Милоша Парандиловића и Радослава Милојичића, а на излагање народног посланика Милоша Парандиловића реплицирао је народни посланик др Владимир Орлић), Слободан Петровић (по Пословнику се за реч јавио народни посланик Горан Николић), Предраг Марсенић, Душан Никезић, Филип Таталовић, др Ненад Митровић, др Драгана Ракић, др Зоран Лутовац, председник Посланичке групе Демократска странка – ДС, Александар Јовановић, председник Посланичке групе Еколошки устанак (коме су реплицирали народни посланици Дејан Булатовић и Радослав Милојичић, после чега је на излагање народног посланика Радослава Милојичића реплицирао народни посланик Александар Јовановић, коме је председник Народне скупштине изрекла меру опомене) и проф. др Јелена Јеринић, представник Посланичке групе ЗЕЛЕНО - ЛЕВИ ФРОНТ – НЕ ДАВИМО БЕОГРАД (на повреду члана 106. Пословника указала је народни посланик др Марија Здравковић, а на излагање народног посланика проф. др Јелене Јеринић реплицирао је народни посланик Миленко Јованов, представник предлагача, после чега је на повреду члана 107. Пословника указао народни посланик Срђан Миливојевић), након чега је председник закључила начелни претрес о Предлогу закона.

Затим је Народна скупштина прешла на претрес у појединостима **о 1. тачки дневног реда - ПРЕДЛОГУ  ЗАКОНА О ИЗМЕНАМА И ДОПУНИ ЗАКОНА О ЛОКАЛНИМ ИЗБОРИМА.**

Председник је, сагласно члану 157. став 7. Пословника, oтворила претрес Предлога закона у појединостима.

У претресу о Амандману на члан 1. који су, у истоветном тексту, поднели заједно народни посланици др Милош Јовановић, Дејан Шулкић, Предраг Марсенић, Зоран Сандић, Зоран Стојановић, Слађана Милетић и Слађана Радисављевић, заједно, са исправком, народни посланици мр Здравко Понош, Стефан Јањић, др Тијана Перић Дилигенски, проф. др Драган Делић, проф. др Слободан Цвејић, др Татјана Марковић - Топаловић, Слободан Илић, Слободан Петровић и Верица Милановић и заједно народни посланици Мариника Тепић, Драган Ђилас, Горан Петровић, Пеђа Митровић, Борко Стефановић, Јелена Милошевић, Ирена Живковић, Јелена Спирић, Жељко Веселиновић, Соња Пернат, Душан Никезић, Далибор Јекић, Бранко Миљуш, Мила Поповић, Татјана Пашић и Ђорђо Ђорђић, учествовали су народни посланици: Јелена Милошевић, Дејан Шулкић, Верица Милановић, Богдан Радовановић и Славица Радовановић.

У претресу о Амандману на члан 2. који су, у истоветном тексту, поднели заједно народни посланици др Милош Јовановић, Дејан Шулкић, Предраг Марсенић, Зоран Сандић, Зоран Стојановић, Слађана Милетић и Слађана Радисављевић, заједно, са исправком, народни посланици мр Здравко Понош, Стефан Јањић, др Тијана Перић Дилигенски, проф. др Драган Делић, проф. др Слободан Цвејић, др Татјана Марковић - Топаловић, Слободан Илић, Слободан Петровић и Верица Милановић и заједно народни посланици Мариника Тепић, Драган Ђилас, Горан Петровић, Пеђа Митровић, Борко Стефановић, Јелена Милошевић, Ирена Живковић, Јелена Спирић, Жељко Веселиновић, Соња Пернат, Душан Никезић, Далибор Јекић, Бранко Миљуш, Мила Поповић, Татјана Пашић и Ђорђо Ђорђић, учествовали су народни посланици: Бранко Миљуш, Верица Милановић, Слађана Радисављевић, Жељко Веселиновић и проф. др Ђорђе Павићевић.

У претресу о Амандману на члан 3. који су, у истоветном тексту, поднели заједно народни посланици др Милош Јовановић, Дејан Шулкић, Предраг Марсенић, Зоран Сандић, Зоран Стојановић, Слађана Милетић и Слађана Радисављевић, заједно, са исправком, народни посланици мр Здравко Понош, Стефан Јањић, др Тијана Перић Дилигенски, проф. др Драган Делић, проф. др Слободан Цвејић, др Татјана Марковић - Топаловић, Слободан Илић, Слободан Петровић и Верица Милановић и заједно народни посланици Мариника Тепић, Драган Ђилас, Горан Петровић, Пеђа Митровић, Борко Стефановић, Јелена Милошевић, Ирена Живковић, Јелена Спирић, Жељко Веселиновић, Соња Пернат, Душан Никезић, Далибор Јекић, Бранко Миљуш, Мила Поповић, Татјана Пашић и Ђорђо Ђорђић, учествовали су народни посланици: Мила Поповић, Слободан Петровић, Зоран Стојановић, Радомир Лазовић (затим су уследиле узајамне реплике народних посланика Дејана Томашевића и Радомира Лазовића и узајамне реплике народних посланика Арна Гујона и Радомира Лазовића, после чега је на излагање народног посланика Радомира Лазовића реплицирао народни посланик Бранко Ружић), Срђан Миливојевић (коме је председник изрекла меру опомене), Радомир Лазовић (коме је реплицирала народни посланик Сандра Божић, а на повреду члана 107. Пословника указао је народни посланик Дејан Шулкић, после чега су уследиле узајамне реплике народних посланика Бранка Ружића и Радомира Лазовића), Снежана Пауновић, Пеђа Митровић и др Ана Јаковљевић, као и представник предлагача народни посланик Миленко Јованов.

Затим је председник закључила претрес Предлога закона у појединостима и обавестила да ће Народна скупштина, у Дану за гласање, одлучивати о Предлогу закона у начелу, појединостима и у целини.

Председник је, сагласно члану 87. став 5. Пословника Народне скупштине, одредила уторак, 23. април 2024. године, са почетком у 10 часова, као Дан за гласање о тачки дневног реда Прве седнице Првог редовног заседања Народне скупштине Републике Србије у 2024. години.

Првог дана рада, седница је завршена у 22 часа и 20 минута.

**Други дан рада - 23. април 2024. године**

Седница је почела у 10 часова и 10 минута.

Седници је председавала Ана Брнабић, председник Народне скупштине.

Председник је, на основу службене евиденције о присутности народних посланика, констатовала да седници присуствују 143 народна посланика, а применом електронског система за гласање утврђено је да је у сали присутно 197 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Председник је обавестила да су спречени да седници присуствују народни посланици Јелена Милошевић и Жељко Веселиновић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Ана Белоица Мартаћ, доц. др Растислав Динић, Урош Ђокић, Владимир Ђорђевић, Владимир Ђукановић, Јелена Жарић Ковачевић, мр Владимир Јелић, др Милош Јовановић, Драган Јонић, Шаип Камбери, Елвира Ковач, проф. др Митар Ковач, др Богдана Кољевић Грифит, Ана Крстић, Селма Кучевић, Синиша Љепојевић, Душан Марић, Драган М. Марковић, Предраг Марсенић, Ненад Милојичић, Ана Миљанић, Војислав Михаиловић, Бранимир Несторовић, Драган Николић, Марина Рагуш, Слађана Радисављевић, Дејан Ристић, Зоран Сандић, Јелена Спирић, Драган Станојевић, мр Ненад Томашевић, проф. др Слободан Цвејић, Ахмедин Шкријељ и Дејан Шулкић.

Затим је Народна скупштина прешла на одлучивање о  **1. тачки дневног реда - ПРЕДЛОГУ  ЗАКОНА О ИЗМЕНАМА И ДОПУНИ ЗАКОНА О ЛОКАЛНИМ ИЗБОРИМА.**

Народна скупштина је, већином гласова (од 202 присутна народна посланика, 168 је гласало за, 24 против, два су се уздржала, а осам није гласало), прихватила Предлог закона, у начелу.

Народна скупштина није прихватила амандмане народних посланика: заједно др Милоша Јовановића, Дејана Шулкића, Предрага Марсенића, Зорана Сандића, Зорана Стојановића, Слађане Милетић и Слађане Радисављевић, заједно, са исправком, мр Здравка Поноша, Стефана Јањића, др Тијане Перић Дилигенски, проф. др Драгана Делића, проф. др Слободана Цвејића, др Татјане Марковић - Топаловић, Слободана Илића, Слободана Петровића и Верице Милановић и заједно Маринике Тепић, Драгана Ђиласа, Горана Петровића, Пеђе Митровића, Борка Стефановића, Јелене Милошевић, Ирене Живковић, Јелене Спирић, Жељка Веселиновића, Соње Пернат, Душана Никезића, Далибора Јекића, Бранка Миљуша, Миле Поповић, Татјане Пашић и Ђорђа Ђорђића на члан 1, у истоветном тексту (од 205 присутних народних посланика, 26 је гласало за, а 179 није гласало), на члан 2, у истоветном тексту (од 203 присутна народна посланика, 25 је гласало за, а 178 није гласало) и на члан 3, у истоветном тексту (од 204 присутна народна посланика, 25 је гласало за, а 179 није гласало).

Народна скупштина је, већиномгласова(од 204 присутна народна посланика, 167 је гласало за, 23 против, а 14 није гласало), посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања.

Народна скупштина је, већином гласова(од 204 присутна народна посланика, 165 је гласало за, 26 против, два су се уздржала, а 11 није гласало), усвојила Предлог закона о изменама и допуни Закона о локалним изборима, у целини.

Пошто је Народна скупштина обавила разматрање једине тачке дневног реда ове седнице и одлучивање о њој, председник Народне скупштине је, сагласно члану 102. Пословника, закључила Прву седницу Првог редовног заседања Народне скупштине Републике Србије у 2024. години.

Седница је закључена у 10 часова и 20 минута.

|  |  |  |
| --- | --- | --- |
| ГЕНЕРАЛНИ СЕКРЕТАРСрђан Смиљанић |  | ПРЕДСЕДНИКАна Брнабић |